**POZIV OBITELJIMA U KOJIMA JEDNOM ILI OBA RODITELJA NISU ISPLAĆENE DVIJE UZASTOPNE PLAĆE DA SE JAVE RADI OSTVARIVANJA PRAVA NA JEDNOKRATNU NOVČANU POMOĆ**

Županijska skupština Primorsko-goranske županije donijela je 15. studenog 2018. godine Odluku o osnivanju Fonda solidarnosti za djecu i mlade Primorsko-goranske županije.

**Odlukom je predviđena mogućnosti isplate jednokratne pomoći za dijete /mladu osobu koja živi u obitelji u kojoj jednom (ili oba) roditelja nisu isplaćene dvije uzastopne plaće, zbog financijskih poteškoća njihovog poslodavca (trgovačkog društva/obrta).**

Ukoliko takva obitelj zadovoljava Odlukom utvrđeni prihodovni cenzus, može ostvariti pomoć za dijete/mladu osobu u jednokratnom iznosu od 1.500,00 kn po djetetu.

Na službenoj web stranici Općine Punat objavljena je Odluka kojom su propisani uvjeti i postupak dodjele pomoći, dokumentacija koju prikuplja Općina Punat radi ostvarivanja prava na jednokratnu novčanu pomoć, kao i obrazac molbe.

Svi zainteresirani za više informacija mogu se obratiti Jedinstvenom upravnom odjelu, službenici Lani Orlić, na broj telefona 855-600, e-mail: lana.orlic@punat.hr ili osobnim dolaskom u sobu broj 3.

OPĆINA PUNAT